
			BESTELAKO XEDAPENAK

			ENERGIAREN EUSKAL ERAKUNDEA

			3883

			EBAZPENA, 2025eko uztailaren 23koa, Energiaren Euskal Erakundeko zuzendari nagusiarena, 2021eko apirilaren 28ko Ebazpenaren arabera emandako dirulaguntzen zerrenda jendaurrean azaltzeko dena (2021eko apirilaren 28ko Ebazpena, Euskadiko toki-administrazio publikoaren energia-jasangarritasuna hobetzeko azterlanak eta auditoriak egiteko laguntzen programaren oinarri arautzaileak onartzen, deialdia egiten eta argitaratzen dituena).

			AURREKARIAK

			2021eko maiatzaren 18ko datarekin, EHAAn (96. zenbakia) 2021eko apirilaren 28ko Ebazpena argitaratu zen, Energiaren Euskal Erakundeko zuzendari nagusiarena, Euskadiko toki-administrazio publikoaren energia-jasangarritasuna hobetzeko azterlanak eta auditoriak egiteko laguntzen programaren oinarri arautzaileak onartzen, deialdia egiten eta argitaratzen dituena.

			Euskadiko Ogasun Nagusiaren Antolarauei buruzko Legearen testu bategina onartzen duen azaroaren 11ko 1/1997 Legegintzako Dekretuaren 49.2 artikuluarekin bat etorriz, aldekoak diren dirulaguntzei eta aldaketei buruzko ebazpenak EHAAn argitaratuko dira, laguntzak eta dirulaguntzak ezartzen dituzten arauek beste era batera egiteko esaten ez badute.

			Goraxeago adierazitako guztiagatik eta Energiaren Euskal Erakundearen dirulaguntzari lotutako jardunak eskatzen duen publizitate-printzipioa betetzeko xedez, honako hau

			EBAZTEN DUT:

			Euskadiko toki-administrazio publikoaren energia-jasangarritasuna hobetzeko azterlanak eta auditoriak egiteko laguntzen programaren kontura emandako dirulaguntzen zerrenda argitaratzea honekin batera doan eranskinean.

			Bilbao, 2025eko uztailaren 23a.

			Energiaren Euskal Erakundeko zuzendari nagusia,

			MIKEL AMUNDARAIN LEIBAR.

